ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીની પ્રજાસત્તાક કિર્ગિસનાં રાષ્ટ્રપતિ સાથે મુલાકાત
પ્રજાસત્તાક કિર્ગિસનાં રાષ્ટ્રપતિ મહામહિમ સૂરોન્બે શારિપોવિક જીનબેકોવ 30 મે, 2019નાં રોજ પ્રધાનમંત્રી શ્રી નરેન્દ્ર મોદીનાં શપથગ્રહણ સમારંભમાં પધાર્યા હતા.
અત્યારે કિર્ગિસ્તાન શાંઘાઈ કોઓપરેશન ઓર્ગેનાઇઝેશન નું અધ્યક્ષ રાષ્ટ્ર છે અને મધ્ય એશિયામાં ભારતનું મહત્ત્વપૂર્ણ ભાગીદાર છે. રાષ્ટ્રપતિ જીનબેકોવે પ્રધાનમંત્રીને અભિનંદન પાઠવ્યા હતા તથા તેમને એસસીઓનાં શિખર સંમેલન માટે કિર્ગિસ્તાનની મુલાકાત લેવા તેમજ 13-15 જૂન, 2019નાં રોજ દ્વિપક્ષીય બેઠક માટે આમંત્રણ આપ્યું હતું.
ભારત અને કિર્ગિસ્તાન ગાઢ અને મૈત્રીપૂર્ણ સંબંધો ધરાવે છે એ વાત પર ભાર મૂકીને પ્રધાનમંત્રીએ છેલ્લાં થોડાં વર્ષોમાં બંને દેશો વચ્ચે મજબૂત થયેલા દ્વિપક્ષીય સંબંધો પર સંતોષ વ્યક્ત કર્યો હતો. તેમણે શપથગ્રહણ સમારંભમાં રાષ્ટ્રપતિ જીનબેકોવની હાજરી બદલ આભાર માન્યો હતો, કિર્ગિસ્તાનની મુલાકાત લેવા માટે આમંત્રણ આપવા માટે તેમને ધન્યવાદ આપતા જણાવ્યું હતું કે, તેઓ કિર્ગિસ્તાનની મુલાકાત લેવા આતુર છે.
DK/J.Khunt/GP/RP
(Visitor Counter : 128
ઇલેક્ટ્રોનિક્સ તથા સૂચના પ્રોદ્યોગિકી મંત્રી
ઓનલાઈન સેવાઓમાં સીમલેસ એક્સેસ માટે આધાર રજીસ્ટર્ડ મોબાઈલ નંબર અપડેટ કરવો હવે મહત્વપૂર્ણ છે
યુનિક આઈડેન્ટિફિકેશન ઓથોરિટી ઑફ ઈન્ડિયા  એ આધાર કાર્ડધારકો માટે એક મહત્ત્વપૂર્ણ અપડેટની જાહેરાત કરી છે, જેમાં ચોક્કસ અને અદ્યતન નોંધાયેલ મોબાઈલ નંબર જાળવવાના મહત્વ પર ભાર મૂકવામાં આવ્યો છે. ડિજિટલ યુગમાં જ્યાં આધાર એ સરકારી અને બિન-સરકારી સેવાઓ, સબસિડી, પેન્શન, શિષ્યવૃત્તિ અને વધુની પુષ્કળતા સુધી પહોંચવા માટે એક પાયાનો પથ્થર છે, તમારા આધાર ડેટાની શુદ્ધતાની ખાતરી કરવી સર્વોચ્ચ મહત્વ છે.
તમારો નોંધાયેલ મોબાઈલ નંબર આધાર ઓનલાઈન સેવાઓની દુનિયાને અનલોક કરવાની ચાવી તરીકે કામ કરે છે. સરકારી અને બિન-સરકારી ઓફરો, સબસિડી લાભો, પેન્શન, શિષ્યવૃત્તિ, સામાજિક લાભો, બેંકિંગ, વીમો, કરવેરા, શિક્ષણ, રોજગાર અને આરોગ્યસંભાળ સેવાઓ સહિતની સેવાઓની વિશાળ શ્રેણીમાં સીમલેસ ઍક્સેસને સક્ષમ કરવા માટે તે આવશ્યક છે. આ સેવાઓનો લાભ લેતી વખતે સરળ અનુભવ સુનિશ્ચિત કરવા માટે માન્ય અને અપ-ટુ-ડેટ મોબાઇલ નંબર મહત્વપૂર્ણ છે.
જો તમે આધાર માટે નોંધણી કરાવતી વખતે તમારો મોબાઈલ નંબર પહેલાથી રજીસ્ટર કરાવ્યો નથી, તો તે નોંધણી કરાવવા માટે તમે કાયમી નોંધણી કેન્દ્રની મુલાકાત લેવી આવશ્યક છે. એકવાર રજીસ્ટર થઈ ગયા પછી, તમારો મોબાઈલ નંબર તમારી અને ઘણી મહત્વપૂર્ણ સેવાઓ વચ્ચેની લિંક તરીકે કામ કરશે, જે તમારા જીવનને સરળ અને વધુ કાર્યક્ષમ બનાવશે.
લગ્ન, સ્થાનાંતરણ અથવા વ્યક્તિગત વિગતોમાં ફેરફાર જેવી જીવનની ઘટનાઓમાં ફેરફારને કારણે તમારા આધાર ડેટાને અપડેટ કરવાની જરૂર પડે છે. આ ફેરફારોમાં તમારું નામ, સરનામું, મોબાઈલ નંબર, ઈમેલ સરનામું અને વધુના ફેરફારોનો સમાવેશ થઈ શકે છે. સેવા વિતરણમાં અવરોધોને રોકવા અને તમારી આધાર પ્રોફાઇલની અખંડિતતા જાળવવા માટે ચોક્કસ વસ્તી વિષયક માહિતીની ખાતરી કરવી મહત્વપૂર્ણ છે.
જો તમને લાગે કે તમારા આધાર કાર્ડ પરનો તમારો વસ્તી વિષયક ડેટા અપડેટ કરવાની જરૂર છે, તો તમે સત્તાવાર UIDAI પોર્ટલ દ્વારા સરળતાથી પ્રક્રિયા શરૂ કરી શકો છો. ભલે તે નોંધણી પ્રક્રિયામાંથી ભૂલોને સુધારવાની હોય અથવા જીવનની ઘટનાઓને કારણે જરૂરી ફેરફારો કરવા માટે હોય, UIDAI પોર્ટલ આ અપડેટ્સની સુવિધા માટે વપરાશકર્તા-મૈત્રીપૂર્ણ ઇન્ટરફેસ પ્રદાન કરે છે.
UIDAI તમામ રહેવાસીઓને તેમના વસ્તી વિષયક ડેટાને ચકાસવા અને અપડેટ કરવા માટે પ્રોત્સાહિત કરે છે જ્યારે જરૂરી હોય ત્યારે સેવાઓની વિશાળ શ્રેણીમાં અવિરત ઍક્સેસને સક્ષમ કરવા. આમ કરવાથી, તમે તમારા અને સાથી નાગરિકો માટે સરળ, વધુ કાર્યક્ષમ અને સુરક્ષિત ડિજિટલ અનુભવમાં યોગદાન આપો છો.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 71
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને કમ્બોડિયાના પ્રધાનમંત્રી મહામહિમ સામદેક અક્કા મોહા સેના પડેઇ ટેકો હુન સેન વચ્ચે ટેલીફોન પર ચર્ચા થઇ
પ્રધાનમંત્રી શ્રી નરેન્દ્ર મોદી અને કમ્બોડિયાના પ્રધાનમંત્રી મહામહિમ સામદેક અક્કા મોહા સેના પડેઇ ટેકો હુન સેન વચ્ચે ટેલીફોન પર ચર્ચા થઇ હતી.
બંને નેતાઓએ કોવિડ-19 મહામારીના મુદ્દે ચર્ચા કરી હતી. તેઓ સંમત થયા હતા કે, બંને દેશો એકબીજાના દેશોમાં વસતા તેમના લોકોને સ્વદેશ પરત ફરવામા તેમજ તેમને જરૂરી સુવિધાઓ પૂરી પાડવામાં સહકાર આપવાનું ચાલુ રાખશે.
પ્રધાનમંત્રીએ કમ્બોડિયા સાથેના સંબંધો વધુ મજબૂત કરવા માટે ભારતની પ્રતિબદ્ધતા વ્યક્ત કરી હતી અને સહિયારા ભારતીય સાંસ્કૃતિક તેમજ સામાજિક જોડાણો સાથો કમ્બોડિયા એક મહત્વનું આસિયાન સભ્ય હોવાનું જણાવ્યું હતું.
બંને નેતાએ બંને દેશો વચ્ચે મજબૂત વિકાસની ભાગીદારીની સમીક્ષા કરી હતી જેમાં ITEC યોજના હેઠળ ક્ષમતા નિર્માણ કાર્યક્રમ અને મેકોંગ- ગંગા સહકાર માળખા અંતર્ગત ત્વરિત પ્રભાવ પરિયોજનાઓ અંગે પણ ચર્ચા થઇ હતી.
કમ્બોડિયાના પ્રધાનમંત્રીએ ભારપૂર્વક કહ્યું હતું કે, કમ્બોડિયાના ભારત સાથેના સંબંધો ખૂબ મહત્વના છે. પ્રધાનમંત્રીએ તેમની લાગણીનો સ્વીકાર કરીને સકારાત્મક પ્રતિભાવ આપ્યો હતો અને ભારતની એક્ટ ઇસ્ટ નીતિમાં કમ્બોડિયાની ભૂમિકા પર ભાર મૂક્યો હતો.
GP/DS
(
પ્રધાનમંત્રીનું કાર્યાલય
પ્રધાનમંત્રીએ ગુડી પડવા નિમિતે લોકોને શુભકામનાઓ પાઠવી
પ્રધાનમંત્રી શ્રી નરેન્દ્ર મોદીએ ગુડી પડવા નિમિતે લોકોને શુભકામનાઓ પાઠવી હતી.
શ્રી મોદીએ એક ટ્વીટમાં કહ્યુઃ
“આગામી વર્ષ દરેકના જીવનમાં ઉત્તમ આરોગ્ય અને સમૃદ્ધિ લાવે એવી પ્રાર્થના”.
SD/GP/JD
(
આર્થિક બાબતો પર મંત્રીમંડળીય સમિતિ
મંત્રીમંડળે મેસર્સ એટીસી એશિયા પેસિફિક પીટીઇ લિમિટેડ દ્વારા મેસર્સ એટીસી ટેલિકોમ ઇન્ફ્રાસ્ટ્રકચર પ્રાઇવેટ લિમિટેડમાં 2480.92 કરોડ રૂપિયાના સીધા વિદેશી મૂડી રોકાણ ની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી આર્થિક બાબતો ઉપરની મંત્રીમંડળ કમિટીએ મેસર્સ ટાટા ટેલિ સર્વિસિસ લિમિટેડ  અને ટાટા સન્સ પ્રાઇવેટ લિમિટેડ  દ્વારા મૂકવામાં આવેલ વિકલ્પની પ્રક્રિયાના પરિણામ સ્વરૂપે મેસર્સ એટીસી એશિયા પેસિફિક પીટીઇ લિમિટેડ દ્વારા મેસર્સ એટીસી ટેલિકોમ ઇન્ફ્રાસ્ટ્રકચર પ્રાઇવેટ લિમિટેડના 12.32% ઇક્વિટી શેર કેપિટલ  હસ્તગત કરવા માટેના એફડીઆઇ પ્રસ્તાવ નંબર 4930ને મંજૂરી આપી દીધી છે.
તેનાથી 2480.92 કરોડ રૂપિયાના સીધા વિદેશી મૂડી રોકાણનો માર્ગ મોકળો થશે. આ મંજૂરી સાથે જ એટીસી ટેલિકોમ ઇન્ફ્રાસ્ટ્રકચર પ્રાઇવેટ લિમિટેડ ની અંદર મેસર્સ એટીસી એશિયા પેસિફિક પીટીઇ લિમિટેડ ના સતત વધી રહેલ એફડીઆઇ નાણાકીય વર્ષ 2018-19થી લઈને 2020-21 અંતર્ગત 5417.2 કરોડ રૂપિયા થઈ જશે.
વિગતો:
- મેસર્સ ટેલિકોમ ઇન્ફ્રાસ્ટ્રકચર પ્રાઇવેટ લિમિટેડ એ ટેલિકોમ ઓપરેટરોને ટેલિકોમ ઇન્ફ્રાસ્ટ્રકચર સેવાઓ પૂરી પાડવાના વ્યવસાયમાં સંકળાયેલી છે.
- કંપની પાસે વર્તમાન એફડીઆઇ મંજૂરી 86.36% સુધીની છે અને આ મંજૂરી સાથે તે વધીને 98.68%  સુધીની થઈ જશે.
- નાણાકીય વર્ષ 2020-2021 દરમિયાન મેસર્સ એટીસી એશિયા પેસિફિક પીટીઇ લિમિટેડ દ્વારા મેસર્સ એટીસી ટેલિકોમ ઇન્ફ્રાસ્ટ્રકચર પ્રાઇવેટ લિમિટેડમાં સીધું વિદેશી મૂડી રોકાણ 2480.92 કરોડ રૂપિયા થઈ જશે અને નાણાકીય વર્ષ 2018-19માં એફડીઆઇ પ્રસ્તાવ સંખ્યા 4854 અને 4860માં આપવામાં આવેલ મંજૂરીને ધ્યાનમાં રાખીને તેમાં થતો સતત વધારો 5417.2 કરોડ રૂપિયા થઈ જશે.
અસરો:
ભારતમાં વિદેશી રોકાણના પ્રવાહથી આર્થિક વિકાસને વેગ મળશે અને સાથે-સાથે ઇનોવેશનમાં વૃદ્ધિ થશે.
પાર્શ્વભૂમિકા:
ટેલિકોમ સર્વિસિસ ક્ષેત્રમાં 100% સુધીની એફડીઆઇની મંજૂરી આપવામાં આવી છે જેમાં 49% ઓટોમેટિક રુટ અંતર્ગત અને 49%ની ઉપર સરકારી રૂટના માધ્યમથી કરવામાં આવશે જેમાં શરત એ છે કે ટેલિ કમ્યુનિકેશન વિભાગ  દ્વારા સમય સમય પર જાહેર કરવામાં આવેલ લાયસન્સ અને સુરક્ષાને લગતી શરતોનું પાલન લાયસન્સ ધરાવનાર અને રોકાણકારો બંને દ્વારા કરવામાં આવે.
કંપની ટેલિ કમ્યુનિકેશન વિભાગ દ્વારા આપવામાં આવેલ જુદી જુદી મંજૂરીઓ અનુસાર ટેલિકોમ ઓપરેટરોને પેસિવ ટેલિકોમ ઇન્ફ્રાસ્ટ્રકચર સેવાઓ પૂરી પાડવાના વ્યવસાયમાં સંલગ્ન છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ અરુણાચલ પ્રદેશના લોકોને તેમના રાજ્ય સ્થાપના દિવસ પર શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ અરુણાચલ પ્રદેશના લોકોને તેમના રાજ્ય સ્થાપના દિવસ પર શુભેચ્છાઓ પાઠવી છે.
એક ટ્વીટમાં, પ્રધાનમંત્રીએ કહ્યું;
“અરુણાચલ પ્રદેશના લોકોને રાજ્યના સ્થાપના દિવસની શુભેચ્છાઓ, જે ગતિશીલતા અને દેશભક્તિનો પર્યાય છે. રાજ્યના લોકોએ અનેક ક્ષેત્રોમાં ભારતની પ્રગતિમાં યોગદાન આપ્યું છે. હું પ્રાર્થના કરું છું કે અરુણાચલ પ્રદેશ આવનારા વર્ષોમાં પ્રગતિની નવી ઊંચાઈઓ સર કરે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ છત્તીસગઢના લોકોને રાજ્યના સ્થાપના દિન નિમિત્તે શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ છત્તીસગઢની જનતાને રાજ્યના સ્થાપના દિન નિમિત્તે શુભેચ્છા પાઠવી છે.
પ્રધાનમંત્રીએ કહ્યું કે, "રાજ્યના સ્થાપના દિન નિમિત્તે છત્તીસગઢના લોકોને હાર્દિક શુભેચ્છાઓ. હું ઇચ્છું છું કે પ્રાચીન કાળથી વિવિધ સંસ્કૃતિઓનું કેન્દ્ર બનેલું આ રાજ્ય પ્રગતિ અને સમૃદ્ધિના માર્ગ પર આગળ ધપે."
SD/GP/BT
(
નીતિ આયોગ
જાહેર ક્ષેત્રની બેંકોના ખાનગીકરણ અંગેના મીડિયા અહેવાલોનું ખંડન
જાહેર ક્ષેત્રની બેંકોના ખાનગીકરણ પર નીતિ આયોગ દ્વારા શેર કરવામાં આવેલી સૂચિ અંગે મીડિયામાં એક કાલ્પનિક સંદેશો પ્રસારિત કરવામાં આવી રહ્યો છે. આથી જાણ કરવામાં આવે છે કે નીતિ આયોગ દ્વારા ઉલ્લેખિત આવી કોઈ સૂચિ કોઈપણ સ્વરૂપમાં શેર કરવામાં આવી નથી.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 179
પર્યાવરણ અને વન મંત્રાલય
‘શહેરી વનીકરણ’ને કેન્દ્રમાં રાખીને વિશ્વ પર્યાવરણ દિવસની વર્ચ્યુઅલ ઉજવણી
દર વર્ષે 5 જૂનના રોજ વિશ્વ પર્યાવરણ દિવસ ની ઉજવણી કરવામાં આવે છે. પર્યાવરણ, વન અને આબોહવા પરિવર્તન મંત્રાલય UNEP દ્વારા જાહેર કરવામાં આવેલી થીમને કેન્દ્ર સ્થાને રાખીને વિશ્વ પર્યાવરણ દિવસની ઉજવણી કરવામાં આવે છે તેના અનુસંધાનમાં કેટલાક કાર્યક્રમોનું આયોજન કરવામાં આવે છે. આ વર્ષની થીમ ‘જૈવ વિવિધતા’ છે. પ્રવર્તમાન કોવિડ-19 મહામારીની સ્થિતિને ધ્યાનમાં રાખીને મંત્રાલય દ્વારા આ વર્ષે વિશ્વ પર્યાવરણ દિવસની વર્ચ્યુઅલ ઉજવણી કરવામાં આવશે જેમાં નગર વન ની થીમને કેન્દ્ર સ્થાને રાખવામાં આવશે. કેન્દ્રીય પર્યાવરણ, વન અને આબોહવા પરિવર્તન મંત્રી શ્રી પ્રકાશ જાવડેકર આ કાર્યક્રમમાં મુખ્ય અતિથિનું પદ શોભાવશે. આ કાર્યક્રમ 5 જૂનના રોજ સવારે 9 વાગ્યે https://www.youtube.com/watch?v=IzMQuhmheoo પર લાઇવ ઉપલબ્ધ થશે.
ભારતમાં ઓછી જમીન અને વધુ વસ્તી તેમજ પશુધનની ગીચતા હોવા છતાં જૈવ વિવિધતાનો અંદાજે 8 ટકા હિસ્સો ધરાવે છે. જૈવ વિવિધતાની દ્રષ્ટિએ દેશ ખૂબ જ સમૃદ્ધ છે અને સંખ્યાબંધ પ્રજાતિના પ્રાણીઓ અને વનસ્પતિઓ ભારતમાં મળી આવે છે. કુલ 35 વૈશ્વિક જૈવ વિવિધતા હોટસ્પોટમાંથી 4 તો ભારતમાં જ છે જ્યાં કેટલીક લુપ્તપ્રાય: પ્રજાતિઓ પણ વસવાટ કરી રહી છે. જૈવ વિવિધતા સંરક્ષણને પરંપરાગત રીતે માત્ર અંતરિયાળ જંગલ વિસ્તાર સુધી જ સિમિત માનવામાં આવતી હતી પરંતુ વધતા શહેરીકરણની સાથે સાથે શહેરી વિસ્તારોમાં પણ જૈવ વિવિધતાની સલામત કરવાની અને તેને બચાવવાની જરૂરિયાત ઉભી થઇ. પર્યાવરણ, વન અને આબોહવા પરિવર્તન મંત્રાલય દ્વારા 200 કોર્પોરેશન અને શહેરોમાં નગર વનનું નિર્માણ કરવા માટે ફરીથી યોજના શરૂ કરવામાં આવી છે કારણ કે આ બધા જ શહેરોમાં બગીચા છે પરંતુ વન પ્રદેશો નથી. નગર વનની મદદથી શહેરીમાં શુદ્ધ વાયુના સર્જન અને વૃદ્ધિની ક્ષમતામાં વધારો થશે.
પૂણે શહેરમાં 40 એકરનો જંગલ વિસ્તાર વિકસાવવામાં આવ્યો. આ જગ્યાએ 65000થી વધુ વૃક્ષો ઉછેરવામાં આવ્યા છે તેમજ 5 તળાવો, 2 વોચ ટાવર પણ તૈયાર કરવામાં આવ્યા છે. અહીં સંખ્યાબંધ વૃક્ષો 25 થી 30 ફુટ ઊંચા થઇ ગયા છે. આ વર્ષે અહીં હજુ વધુ વૃક્ષો રોપવામાં આવશે. આજે, આ જંગલ 23 પ્રકારની વનસ્પતિની વિવિધતા, 29 પ્રજાતિના પક્ષીઓ, 15 પ્રજાતિના પતંગીયા, 10 પ્રજાતિના સરીસૃપો, 3 પ્રજાતિના સસ્તન પ્રાણીઓની વિવિધતા ધરાવે છે. આટલું જ નહીં, નગર વન પરિયોજનાથી પરિસ્થિતિકીય સંતુલન જાળવવામાં મદદ મળે છે અને તેનાથી પૂણેવાસીઓને ચાલવા માટે ખૂબ જ હરિયાળા રસ્તા મળ્યા છે જ્યાં તેઓ મોર્નિંગ અને ઇવનિંગ વોકનો આનંદ ઉઠાવી શકે છે. વાજરે નગર વન હવે દેશના બાકીના હિસ્સા માટે મોડેલરૂપ બની ગયું છે.
આ કાર્યક્રમમાં પર્યાવરણ રાજ્યમંત્રી શ્રી બાબુલ સુપ્રીયો, મહારાષ્ટ્ર સરકારના વન મંત્રી શ્રી સંજય રાઠે, પર્યાવરણ મંત્રાલયના નવા સચિવ શ્રી આર.પી. ગુપ્તા, પર્યાવરણ મંત્રાલયના વિશેષ સચિવ અને જંગલોના મહાનિદેશક શ્રી સંજયકુમાર, રણપ્રદેશની વૃદ્ધિ રોકવા માટે સંયુક્ત રાષ્ટ્ર કોન્વેન્શન  શ્રી ઇબ્રાહીમ થાઇવાન્ડ, સંયુક્ત રાષ્ટ્ર પર્યાવરણ કાર્યક્રમ ના કાર્યકારી નિદેશક સુશ્રી ઇંગર એન્ડર એન્ડર્સન પણ સહભાગી બનશે. આ મહાનુભવો આ કાર્યક્રમમાં વર્ચ્યુઅલ માધ્યમથી જોડાશે અને આ લિંક પરથી તે લાઇવ નિહાળી શકાશે https://www.youtube.com/watch?v=IzMQuhmheoo.
GP/DS
(
પ્રધાનમંત્રીનું કાર્યાલય
પ્રધાનમંત્રીએ ઈન્વેસ્ટ ઇન્ડિયાને અભિનંદન આપ્યા
પ્રધાનમંત્રી શ્રી નરેન્દ્ર મોદીએ UNCTAD દ્વારા આપવામાં આવેલ 2020 સંયુક્ત રાષ્ટ્રના રોકાણ પ્રમોશન પુરસ્કાર જીતવા બદલ ઈન્વેસ્ટ ઇન્ડિયાને શુભેચ્છા પાઠવી છે.
પ્રધાનમંત્રીએ કહ્યું હતું કે “UNCTAD દ્વારા આપવામાં આવેલ 2020 સંયુક્ત રાષ્ટ્રના રોકાણ પ્રમોશન પુરસ્કાર જીતવા બદલ ઈન્વેસ્ટ ઇન્ડિયાને અભિનંદન. આ અમારી સરકારનું ભારતને વિશ્વનું પસંદગીનું નિવેશ સ્થળ અને વ્યાપાર કરવાની સરળતામાં સુધારો કરવાનું પ્રમાણ છે.”
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ આગામી એશિયન ગેમ્સમાં ભારતીય પુરૂષ અને મહિલા ફૂટબોલ ટીમોની ભાગીદારી પર ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ આગામી એશિયન ગેમ્સ 2023માં ભારતીય પુરૂષ અને મહિલા ફૂટબોલ ટીમોની ભાગીદારી પર ખુશી વ્યક્ત કરી છે. રમત મંત્રાલયે ચીનના હાંગઝોઉ ખાતે એશિયન ગેમ્સ 2023માં ભાગ લેવા માટે ભારતીય ફૂટબોલ ટીમોને છૂટછાટ આપી છે.
અખિલ ભારતીય ફૂટબોલ ફેડરેશનના પ્રમુખ શ્રી કલ્યાણ ચૌબેના ટ્વીટનો જવાબ આપતાં પ્રધાનમંત્રીએ કહ્યું;
“ભારતભરના ફૂટબોલ ચાહકો માટે સારા સમાચાર! તે આ રમતમાં આવનારી પ્રતિભાઓને પણ પ્રોત્સાહિત કરશે.”
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ સાજીબુ ચીરોબા પર મણિપુરના લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ સૌને, ખાસ કરીને મણિપુરના લોકોને સાજીબુ ચીરોબાના અવસર પર તેમની શુભેચ્છાઓ પાઠવી છે.
એક ટ્વીટમાં પ્રધાનમંત્રી કહ્યું;
"સાજીબુ ચીરોબાના વિશેષ અવસર પર દરેકને, ખાસ કરીને મણિપુરના લોકોને શુભેચ્છાઓ. હું આગામી વર્ષમાં સુખ અને સ્વસ્થ્ય જળવાઈ રહે તેવી પ્રાર્થના કરું છું."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 220.59 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 1,34,455 ડોઝ આપવામાં આવ્યા
ભારતમાં સક્રિય કેસનું ભારણ 1,771 થયું
સક્રિય કેસનું ભારણ હાલમાં 0.01% છે
સાજા થવાનો દર હાલમાં 98.81% નોંધાયો
છેલ્લા 24 કલાકમાં 135 દર્દીઓ સાજા થયા, કુલ વધીને 4,41,51,027 દર્દીઓ સાજા થયા
છેલ્લા 24 કલાકમાં ભારતમાં 89 નવા કેસ નોંધાયા
દૈનિક પોઝિટિવીટી દર 0.07% પહોંચ્યો
સાપ્તાહિક પોઝિટિવીટી દર હાલમાં 0.08% છે
કુલ 91.64 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,29,504 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 122
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતમાં એક દિવસમાં સૌથી વધુ 57,584 દર્દીઓ સાજા થયાની નોંધણી થઇ
- સાજા થવાનો દર 72%થી વધુ
- ટૂંકમાં સમયમાં સાજા થયેલા દર્દીઓની સંખ્યા 20 લાખને પાર થશે
- ભારતે 3 કરોડથી વધારે પરીક્ષણ કરીને એક નવું સીમાચિન્હ સ્થાપ્યું
- પ્રત્યેક દસ લાખની વસ્તીએ પરીક્ષણો  સતત વધારા સાથે આજે 21,769 થયા

Press Information Bureau
Ministry of Information and Broadcasting
Government of India
ભારતમાં એક દિવસમાં સૌથી વધુ 57,584 દર્દીઓ સાજા થયાની નોંધણી થઇ, સાજા થવાનો દર 72%થી વધુ, ટૂંકમાં સમયમાં સાજા થયેલા દર્દીઓની સંખ્યા 20 લાખને પાર થશે
આજે દેશમાં એક દિવસમાં સૌથી વધુ દર્દીઓ સાજા થયાનું નોંધાયું, છેલ્લા 24 કલાકમાં કોવિડ-19માંથી 57,584 દર્દીઓ સાજા થતા તેમને હોસ્પિટલમાંથી રજા આપવામાં આવી છે. આ સિદ્ધિએ ભારતને સાજા થવના દરને 72%થી વધુના સીમાચિન્હને પાર કરવા પ્રોત્સાહિત કરી છે. વધુ દર્દીઓ સાજા થતા અને તેમણે હોસ્પિટલ અને હોમ અઈસોલેશન  માંથી રજા મળતા, ભારતમાં કોવિડ-19માંથી સાજા થયેલા દર્દીઓની સંખ્યા 20 લાખ  ને નજીક પહોંચી ગઈ છે. આથી એ સુનિશ્ચિત થયું છે કે સાજા થયેલા દર્દીઓ અને સક્રિય કેસ વાછેનું અંતર વધુ લાંબુ થઈ રહ્યું છે. જે આજે 12,42,942 થઈ ગયું છે.
વધુ વિગતો માટે: https://pib.gov.in/PressReleasePage.aspx?PRID=1646394
ભારતે 3 કરોડથી વધારે પરીક્ષણ કરીને એક નવું સીમાચિન્હ સ્થાપ્યું, પ્રત્યેક દસ લાખની વસ્તીએ પરીક્ષણો  સતત વધારા સાથે આજે 21,769 થયા
કેન્દ્ર અને રાજ્ય/કેન્દ્ર શાસિત પ્રદેશોની સરકારના કેન્દ્રિત, સતત અને સંયુક્ત પ્રયાસોના પરિણામે, ભારતે 3 કરોડથી વધારે પરીક્ષણ કરીને એક નવું સીમાચિન્હ સ્થાપ્યું. ભારતમાં રોજના 10 લાખ પરીક્ષણ કરવાની પરીક્ષણ ક્ષમતામાં વધારો કરવાના હેતુથી, છેલ્લા 24 કલાકમાં 7,31,697 પરીક્ષણો કરવામાં આવ્યા. આ સિદ્ધિને ધ્યાનમાં રાખીને પ્રત્યેક દસ લાખની વસ્તીએ પરીક્ષણો  માં 21,769 સુધીનો વધારો થયો છે.
વધુ વિગતો માટે: https://pib.gov.in/PressReleasePage.aspx?PRID=1646408
ડૉ. હર્ષ વર્ધને સીઆઈઆઈ પબ્લિક હેલ્થ કોન્ફરન્સના ઉદ્ઘાટન સત્રને ડિજિટલી સંબોધિત કર્યું
વધુ વિગતો માટે: https://pib.gov.in/PressReleasePage.aspx?PRID=1646435
ઉપરાષ્ટ્રપતિએ આઇઆઇટી અને ઉચ્ચ શિક્ષણ સંસ્થાઓને સામાજિક સમસ્યાઓ પર સંશોધન કરવા આગ્રહ કર્યો
વધુ વિગતો માટે: https://pib.gov.in/PressReleseDetail.aspx?PRID=1646383
આદિજાતિ આરોગ્ય અને પોષણ પોર્ટલ - ‘સ્વાસ્થ્ય’, રાષ્ટ્રીય વિદેશી પોર્ટલ અને રાષ્ટ્રીય આદિજાતિ ફેલોશિપ પોર્ટલનો પ્રારંભ
વધુ વિગતો માટે: https://pib.gov.in/PressReleseDetail.aspx?PRID=1646440
મુખ્તાર અબ્બાસ નકવી: "રોગચાળોનું જોખમ એ ભારતીયો માટે" સંભાળ, પ્રતિબદ્ધતા અને આત્મવિશ્વાસ "નો સકારાત્મક સમય સાબિત થયો છે, જેણે સમગ્ર વિશ્વની સમગ્ર માનવતા માટે એક દાખલો બેસાડ્યો છે.
વધુ વિગતો માટે: https://pib.gov.in/PressReleseDetail.aspx?PRID=1646380
(
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 48.93 કરોડને પાર
સાજા થવાનો દર વધીને 97.37% થયો
છેલ્લા 24 કલાકમાં 42,982 દૈનિક નવા કેસ નોંધાયા
ભારતમાં સક્રિય કેસનું ભારણ  હાલમાં કુલ કેસના 1.29%
દૈનિક સકારાત્મકતા દર  છેલ્લા 10 દિવસથી 3% કરતા ઓછો
ભારતમાં ગઇકાલે રાષ્ટ્રવ્યાપી રસીકરણ કવરેજનો કુલ આંકડો 48.93 કરોડ કરતાં વધારે થઇ ગયો છે. આજે સવારે 7 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 57,21,937 સત્રોનું આયોજન કરીને રસીના 48,93,42,295 ડોઝ આપવામાં આવ્યા છે. છેલ્લા 24 કલાકમાં રસીના 37,55,115 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,03,21,218
|
|
બીજો ડોઝ
|
|
79,16,997
|
|
FLWs
|
|
પ્રથમ ડોઝ
|
|
1,80,12,481
|
|
બીજો ડોઝ
|
|
1,15,34,779
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
16,64,37,738
|
|
બીજો ડોઝ
|
|
1,02,76,584
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
10,90,91,506
|
|
બીજો ડોઝ
|
|
4,09,44,600
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
7,72,63,332
|
|
બીજો ડોઝ
|
|
3,75,43,060
|
|
કુલ
|
|
48,93,42,295
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,09,74,748 દર્દીઓ સાજા થઇ ગયા છે અને છેલ્લા 24 કલાકમાં વધુ 41,726 દર્દીઓ સાજા થયા છે. આના કારણે એકંદરે સાજા થવાનો દર વધીને 97.37% થયો છે.
છેલ્લા 24 કલાકમાં ભારતમાં દૈનિક 42,982 નવા કેસ નોંધાયા છે.
પંદર દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
દેશમાં સક્રિય કેસનું ભારણ આજે 4,11,076 છે અને સક્રિય કેસ હવે દેશના કુલ પોઝિટીવ કેસના માત્ર 1.29% છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 16,64,030 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 47.48 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.37% છે જ્યારે દૈનિક પોઝિટીવિટી દર આજે 2.58% નોંધાયો છે. દૈનિક પોઝિટીવિટી દર સળંગ 59 દિવસથી આ દર 5%થી નીચે જળવાઇ રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 201.19 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 5.98 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
2,01,19,02,325
|
|
બાકી ઉપલબ્ધ
|
|
5,98,12,040
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 201.19 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 5.98 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 116
સમાજીક ન્યાય અને અધિકારીતા મંત્રાલય
રોટરી ક્લબ દિલ્હીએ ફરીથી ઉપયોગમાં લઈ શકાય તેવા 50,000 ફેસ માસ્ક પૂરાં પાડ્યા
આ માસ્ક લૉકડાઉનના ગાળા દરમિયાન ઘરેથી કામ કરીને બનાવાયા છે
કોરોના વાયરસની કટોકટીભરી વર્તમાન પરિસ્થિતિમાં પ્રધાનમંત્રી શ્રી નરેન્દ્ર મોદીએ દેશવાસીઓને સહાય કરવા કરેલા અનુરોધને અનુસરીને રોટરી ક્લબ ઓફ દિલ્હી હેરિટેજ મારફતે અંદાજે 50,000 જેટલા ફરીથી ઉપયોગમાં લઈ શકાય તેવા માસ્ક પ્રેસ ઈન્ફોર્મેશન બ્યૂરો સાથે સંકલન કરીને વહેંચણી માટે પૂરાં પાડવામાં આવ્યા છે.
આ ફેસ માસ્ક દરજીઓએ લૉકડાઉનના ગાળા દરમિયાન ઘરેથી કામ કરીને બનાવ્યા છે. આ માસ્કનું વિતરણ આજે પીઆઈબીના પ્રિન્સીપલ ડિરેક્ટર જનરલ શ્રી કુલદીપ સિંઘ ધતવાલિયા દ્વારા કરવામાં આવ્યુ હતું. આ પ્રસંગે પીઆઈબીના એડિશનલ ડિરેક્ટર જનરલ શ્રી રાજીવ જૈને રોટરી ક્લબ ઓફ દિલ્હી હેરીટેજ વતી સમગ્ર પ્રયાસોનું સંકલન કર્યું હતું.
આ માસ્ક પ્રેસ ક્લબ ઓફ ઈન્ડિયાના સેક્રેટરી જનરલ શ્રી આનંદ કુમાર, પ્રેસ એસોસિએશનના જનરલ સેક્રેટરી શ્રી સી. કે. નાયક, સીઆઈએસએફના ડેપ્યુટી કમાન્ડન્ટ શ્રી સનદીપ મન્હાસને આજે નેશનલ મિડીયા સેન્ટર ખાતે યોજાયેલા સમારંભમાં સુપરત કરવામાં આવ્યા હતા. આરોગ્ય મંત્રાલય અને અન્ય સંસ્થાઓના સહયોગથી નજીકના ભવિષ્યમાં દિલ્હી પોલિસ સહિત, રોટરી દિલ્હી હેરીટેજ વિતરણમાં સહાય કરશે. ગ્રેટ ઈન્ડિયન ફાઉન્ડેશનના ચેરમેન શ્રી નવિન કુમારે પણ 40,000 લીટર જેટલા હળવા પીણાંનું વિતરણ ઉપરના ત્રણ મહાનુભવોની હાજરીમાં કર્યું હતું.
GP/DS
(Visitor Counter : 145
યુવા બાબતો અને રમત મંત્રાલય
શ્રી અનુરાગ ઠાકુર, ચુનંદા રમતવીરોએ ફિટ ઈન્ડિયા ક્વિઝના રાજ્ય રાઉન્ડના સહભાગીઓને ઉત્સાહિત કર્યા
યુવા બાબતો અને રમતગમતના કેન્દ્રીય મંત્રી શ્રી અનુરાગ ઠાકુરે ચુનંદા રમતવીરો સાથે 10 ફેબ્રુઆરીથી શરૂ થનારી પ્રથમ ફિટ ઈન્ડિયા ક્વિઝના રાજ્યોના રાઉન્ડ અગાઉ વિદ્યાર્થીઓને ઉત્સાહિત કર્યા. 36 રાજ્યો અને કેન્દ્રશાસિત પ્રદેશોના 189 અનન્ય જિલ્લાઓની 360 શાળાઓ સન્માન માટે સ્પર્ધા કરશે.
કેન્દ્રીય મંત્રી શ્રી અનુરાગ ઠાકુરે જણાવ્યું હતું કે, “આપણા માનનીય પ્રધાનમંત્રી શ્રી નરેન્દ્ર મોદીએ થોડાં વર્ષો પહેલા ફિટ ઈન્ડિયા મૂવમેન્ટમાં જોડાવા માટે આહવાન કર્યું હતું. તેમના વિઝનને આગળ વધારતા, અમે ફિટ ઈન્ડિયા ક્વિઝ શરૂ કરી - ભારતની પ્રથમ સ્કૂલ ફિટનેસ અને સ્પોર્ટ્સ ક્વિઝ." "હું ભારતભરના તમામ વિદ્યાર્થીઓને અભિનંદન આપું છું જેમણે ક્વિઝના પ્રારંભિક રાઉન્ડમાં ભાગ લીધો હતો અને હું તમામ રાજ્ય રાઉન્ડના સ્પર્ધકોને શુભેચ્છા પાઠવું છું અને આશા રાખું છું કે તમે તમારી શાળા, જિલ્લા અને રાજ્યને ગૌરવ અપાવશો", એમ શ્રી ઠાકુરે ઉમેર્યું હતું.
સ્ટેટ રાઉન્ડ એ વેબ-આધારિત રાઉન્ડ હશે જેમાં 8 થી 32 ટીમો સ્ટેટ ચેમ્પિયન બનવા માટે સ્પર્ધા કરશે. આ કાર્યક્રમ યુવા બાબતો અને રમત મંત્રાલય, સ્પોર્ટ્સ ઓથોરિટી ઓફ ઈન્ડિયા અને ફિટ ઈન્ડિયાના સોશિયલ મીડિયા હેન્ડલ્સ પર પણ વેબકાસ્ટ કરવામાં આવશે. ક્વિઝમાં 3.25 કરોડ રૂપિયાની ઈનામી રકમ છે જે ક્વિઝના વિવિધ તબક્કામાં વિજેતા શાળાઓ અને વિદ્યાર્થીઓને આપવામાં આવશે.
શ્રી ઠાકુર સાથે જોડાવું એ ચુનંદા રમતવીરોની ભરમાર છે જેમણે ભાગ લેનારા વિદ્યાર્થીઓને આગામી રાઉન્ડ માટે શુભેચ્છા પાઠવી છે. ટોક્યો ઓલિમ્પિકના સિલ્વર મેડલ વિજેતા મીરાબાઈ ચાનુએ કહ્યું, “હું સહભાગીઓને શુભેચ્છા પાઠવું છું. "હું આશા રાખું છું કે તમામ વિદ્યાર્થીઓ તેમનું શ્રેષ્ઠ પ્રદર્શન કરશે અને દરેક જણ તેમના રાજ્યને પ્રથમ વખત ફિટ ઈન્ડિયા ક્વિઝ ચેમ્પિયન બનવા માટે પ્રોત્સાહન આપશે," એમ ટોક્યો પેરાલિમ્પિક્સના બ્રોન્ઝ મેડલ વિજેતા શરદ કુમારે ઉમેર્યું હતું. જ્યારે ટેબલ ટેનિસ સ્ટાર મનિકા બત્રાએ કહ્યું, "હું સહભાગીઓને શુભેચ્છા પાઠવું છું. શ્રેષ્ઠ રાજ્ય જીતે."
ક્વિઝની પ્રિલિમ્સમાં 13,502 શાળાઓના કુલ 36,299 વિદ્યાર્થીઓએ ભાગ લીધો હતો અને તેમાં છોકરાઓ તેમજ છોકરીઓની સમાન ભાગીદારી જોવા મળી હતી. ઉત્તર પ્રદેશના બે વિદ્યાર્થીઓ અન્ય તમામ રાજ્યોના વિદ્યાર્થીઓને પાછળ રાખી પ્રિલિમિનરી રાઉન્ડના ટોપ સ્કોરર બન્યા. જ્યારે દિલ્હી પબ્લિક સ્કૂલ, ગ્રેટર નોઈડાના દિવ્યાંશુ ચમોલીએ ટોચનું સ્થાન મેળવ્યું હતું, જ્યારે સનબીમ સ્કૂલ, લહરતારા, વારાણસીના શાશ્વત મિશ્રાને તેની નજીકનું સ્થાન મળ્યું હતું. બેંગલુરુની બાલ્ડવિન ગર્લ્સ હાઈસ્કૂલની અરકામિતા પછી આ જોડી હતી, જે રાજ્ય કર્ણાટક માટે પણ ટોપ સ્કોરર છે.
રાજ્યોના રાઉન્ડ પછી, 36 શાળાની ટીમો  રાષ્ટ્રીય રાઉન્ડમાં જશે જે આ વર્ષના અંતમાં યોજાશે અને સ્ટાર સ્પોર્ટ્સ પર ટેલિકાસ્ટ થશે અને બહુવિધ સોશિયલ મીડિયા ચેનલો પર વેબકાસ્ટ થશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 155